als_Latn dik_Latn sag_Latn
Gacov: Reformat tatimore të nevojshme për buxhetin
24 June
Qeveria gjatë përpilimit të rebalancit do të duhet të shkurtojë nga të gjitha paragrafet që janë joproduktive, ekonomikisht të paqëndrueshme dhe megalomane. Ky është mendimi i disa analistëve ekonomikë. Ata rekomandojnë edhe ndryshimin e politikës tatimore, pasi kjo deri më tani nuk ka dhënë shumë rezultate. Pavle Gacov thotë se tatimi i sheshtë është pengesa kryesore, se pse mbushet kaq vështirë arka e shtetit.
Duhet të vijojë një mini reformë tatimore. Përpjekje më serioze që do të gjenerojë një mënyrë të ndryshme të mbledhjes së tatimeve, sepse doli se ne me tatimin e sheshtë i betonuam të ardhurat. Nga ana tjetër ajo ka mundësuar gjenerimin e fitimeve të shkëlqyera për kompanitë që ishin “nën hijen” e shtetit. Në nivelin makro, analiza tregon se të ardhurat i mundin pagat, matur në PBV, që në Evropë është e pakuptimtë si dhe nuk ekziston as në rajon. Rezulton se këtu paska qenë “Eldorado” për biznesmenët, por jo edhe për punëtorët – deklaroi Pavle Gacov, analist ekonomik.
Gacov tha se në analizat e fundit vendi mbledh një përqindje shumë të vogël të tatimeve të parashikuara, që nga ana tjetër do të thotë më pak para në arkë.
Fakt është se Maqedonia mbledh shumë pak tatim. Të krahasohemi me përqindjen, treguesin kryesor të të ardhurave tatimore apo të të ardhurave buxhetore në PBV, ne mbledhim mezi një të tretën apo diçka më shumë, ndërsa Sllovenia mbi 50%. Që do të thotë se barra jonë e tatimeve është shumë e vogël për të mbajtur një buxhet kaq të madh – tha Gacov.
Nga Ministria e Financave janë të qëndrimit se punojnë në të gjithë sistemin e tatimimit, si dhe analizohet se cilat reforma tatimore do të bëhen, por me analiza paraprake dhe pa nxitim.
Në afat të shkurtër nuk do të ketë asnjë ndryshim, sepse te tatimet është gabim të keni ndryshim të shpejtë. Ideja kryesore është të jemi të matur dhe paralelisht ti bëjmë ndryshimet me përmirësimin e efikasitetit të institucioneve – u shpreh Dragan Tevdovski, Ministër i Financave.
Të dhënat tregojnë se në tre muajt e parë të vitit janë mbledhur 31 për qind e të hyrave të projektuara, ndërsa janë shpenzuar më pak se 30 për qind e parave të parashikuara për tërë vitin 2017.
als_Latn eng_Latn als_Latn als_Latn als_Latn als_Latn als_Latn als_Latn als_Latn